CELEX: 32018R1263
Language: mt
Date: 2018-09-20 00:00:00
Title: Regolament ta' Implimentazzjoni tal-Kummissjoni (UE) 2018/1263 tal-20 ta' Settembru 2018 li jistabbilixxi l-formoli għat-tressiq ta' informazzjoni minn fornituri tas-servizzi tal-konsenja tal-pakketti skont ir-Regolament (UE) 2018/644 tal-Parlament Ewropew u tal-Kunsill

21.9.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 238/65
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2018/1263
         tal-20 ta' Settembru 2018
         li jistabbilixxi l-formoli għat-tressiq ta' informazzjoni minn fornituri tas-servizzi tal-konsenja tal-pakketti skont ir-Regolament (UE) 2018/644 tal-Parlament Ewropew u tal-Kunsill
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) 2018/644 tal-Parlament Ewropew u tal-Kunsill tat-18 ta' April 2018 dwar servizzi tal-konsenja tal-pakketti transkonfini (1), u b'mod partikulari l-Artikolu 4(4) tiegħu,
         Billi:
         
                     (1)
                  
                  
                     Ir-Regolament (UE) 2018/644 jistabbilixxi dispożizzjonijiet speċifiċi biex jitrawmu servizzi aħjar tal-konsenja tal-pakketti transkonfini, minbarra dawk stabbiliti fid-Direttiva 97/67/KE tal-Parlament Ewropew u tal-Kunsill (2). Dawk id-dispożizzjonijiet jikkonċernaw, b'mod partikulari, is-sorveljanza regolatorja marbuta mas-servizzi tal-konsenja tal-pakketti, kif ukoll it-trasparenza tat-tariffi għal ċerti servizzi tal-konsenja tal-pakketti transkonfini.
                  
               
                     (2)
                  
                  
                     Ir-Regolament (UE) 2018/644 jirrikjedi li l-fornituri tas-servizzi tal-konsenja tal-pakketti jressqu informazzjoni dwarhom infushom lill-awtorità regolatorja nazzjonali tal-Istat Membru li fih huma stabbiliti, permezz ta' formola stabbilita mill-Kummissjoni.
                  
               
                     (3)
                  
                  
                     L-Artikolu 4(1) tar-Regolament (UE) 2018/644 jirrikedji li l-fornituri tas-servizzi tal-konsenja tal-pakketti jressqu informazzjoni darba biss, u li jinfurmaw lill-awtorità regolatorja nazzjonali b'kull bidla f'dik l-informazzjoni fi żmien 30 jum. L-Artikolu 4(3) tar-Regolament (UE) 2018/644 jirrikjedi li l-fornituri tas-servizzi tal-konsenja tal-pakketti jressqu informazzjoni dwar l-attivitajiet tagħhom kull sena. Jixraq għalhekk li jiġu stabbiliti żewġ formoli għat-tressiq ta' dik l-informazzjoni.
                  
               
                     (4)
                  
                  
                     Sabiex jiġi evitat l-għadd doppju tal-pakketti, jenħtieġ li l-fornituri tas-servizzi tal-konsenja tal-pakketti, meta jipprovdu informazzjoni dwar in-numru u l-fatturat tal-pakketti ttrattati tul l-aħħar sena kalendarja, jindikaw jekk is-servizzi tal-konsenja tal-pakketti humiex ikkuntrattati mal-mittent jew inkella ikunux qegħdin jitwettqu f'isem fornitur oħra tas-servizzi tal-konsenja tal-pakketti. L-informazzjoni mressqa għandha tinkludi wkoll informazzjoni dwar jekk il-pakketti humiex qegħdin jintbagħtu lejn jew jaslu minn destinazzjonijiet ġewwa l-Unjoni jew barra minnha, billi dan ikollu impatt fuq il-passi fil-katina tal-konsenja postali li jieħu l-istess fornitur.
                  
               
                     (5)
                  
                  
                     Ġaladarba l-informazzjoni rikjesta għandha tiġi pproċessata mill-awtoritajiet regolatorji nazzjonali tal-Istati Membri, u fid-dawl tal-għarfien espert ta' dawk l-awtoritajiet, il-formoli tfasslu f'kooperazzjoni mill-qrib mal-Grupp Ewropew tar-Regolaturi tas-Servizzi Postali.
                  
               
                     (6)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat stabbilit bl-Artikolu 21 tad-Direttiva 97/67/KE,
                  
               ADOTTAT DAN IR-REGOLAMENT:
         
            Artikolu 1
            Il-formoli għat-tressiq tal-informazzjoni msemmija fil-paragrafi 1 u 3 tal-Artikolu 4 tar-Regolament (UE) 2018/644 huma stabbiliti fl-Annessi I u II ta' dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, l-20 ta' Settembru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 112, 2.5.2018, p. 19.
         
            (2)  Id-Direttiva 97/67/KE tal-Parlament Ewropew u tal-Kunsill tal-15 ta' Diċembru 1997 dwar regoli komuni għall-iżvilupp tas-suq intern tas-servizzi postali tal-Komunità u t-titjib fil-kwalità tas-servizz (ĠU L 15, 21.1.1998, p. 14).
      
      
         
            ANNESS I
            Test ta 'immaġni
            
               Formola għat-tressiq tal-informazzjoni msemmija fl-Artikolu 4(1) tar-Regolament (UE) 2018/644 (1)
               Tabella 1. Informazzjoni dwar il-fornitur tas-servizzi tal-konsenja tal-pakketti.
               Isem
               Status u forma legali
               Numru ta’ reġistrazzjoni f’reġistru kummerċjali jew simili
               Numru ta’ identifikazzjoni tal-VAT
               Indirizz tal-istabbiliment
               Jekk applikabbli, isem il-grupp jew in-netwerk ta’ konċessjonijiet ta’ fornituri tas-servizzi tal-konsenja tal-pakketti li għandu s-sjieda tal-fornitur tas-servizzi tal-konsenja tal-pakketti.
               Data tat-tressiq
               Tabella 2. Dettalji ta’ kuntatt ta’ persuna ta’ kuntatt.
               Isem u kunjom
               Kariga
               Indirizz elettroniku
               Numru tat-telefon
               Tabella 3. Karatteristiċi tas-servizzi offruti tal-konsenja tal-pakketti (2).
               Passi fil-katina tal-konsenja postali
               Ġbir
               Issortjar
               Trasport
               Tqassim
               Fl-ambitutal-OSU (3)
               Barra l-ambitu tal-OSU
               Noti/kummenti
               Tabella 4. Deskrizzjoni ddettaljata tas-servizzi offruti tal-konsenja tal-pakketti (4).
               Tabella 5. Termini u kundizzjonijiet ġenerali għas-servizzi tal-konsenja tal-pakketti (5).
               Link(s):
               (1) Skont l-Artikolu 4(5) tar-Regolament (UE) 2018/644, l-awtoritajiet regolatorji nazzjonali jistgħu jimponu rekwiżiti tal-informazzjoni addizzjonali flimkien ma’ dawk imsemmija fl-Artikolu 4(1) tal-istess Regolament. Ir-rekwiżit li titressaq l-informazzjoni msemmija fl-Artikolu 4(1) tar-Regolament (UE) 2018/644 huwa soġġett għall-paragrafi 6 u 7 tal-Artikolu 4 ta’ dak ir-Regolament.
               (2) Ittikkja l-kaxex li jikkorrispondu għas-servizzi offruti. Tittikkjax il-kaxxa jekk is-servizz huwa offrut minn sottokuntrattur.
               (3) Obbligu tas-servizz universali.
               (4) Agħti din l-informazzjoni fejn possibbli, u indika jekk huwiex offrut valur miżjud.
               (5) Ehmeż kopja tad-dokumenti rilevanti f’Anness ma’ din il-formola. Agħti wkoll dettalji ta’ proċeduri ta’ lmenti għall-utenti, kif ukoll kwalunkwe limitazzjoni potenzjali tar-responsabbiltà. Jekk id-dokumenti rilevanti huma disponibbli fuq l-Internet, agħti l-link(s).
            
         
      
      
         
            ANNESS II
            Test ta 'immaġni
            
               Formola għat-tressiq tal-informazzjoni msemmija fl-Artikolu 4(3) tar-Regolament (UE) 2018/644 (1)
               Isem il-fornitur tas-servizzi tal-konsenja tal-pakketti
               Numru ta’ reġistrazzjoni f’reġistru kummerċjali jew simili
               Data tat-tressiq (2)
               Isem il-persuna ta’ kuntatt
               Is-sena li għaliha qed titressaq l-informazzjoni
               Tabella 1. Numru (3) ta’ pakketti ttrattati tul is-sena kalendarja preċedenti u fatturat annwali f’servizzi tal-konsenja tal-pakketti għas-sena kalendarja (4) preċedenti fl-Istat Membru fejn huwa stabbilit il-fornitur tas-servizzi tal-konsenja tal-pakketti (5).
               Tabella 1.1. Servizzi domestiċi tal-konsenja tal-pakketti
               Unità
               Ikkuntrattat(i) mal-mittent
               Ittrattat(i) f’isem fornitur ieħor
               Kummenti
               Numru ta’ pakketti (6)
               Fatturat fis-servizzi tal-konsenja tal-pakketti (7)
               Tabella 1.2. Servizzi tal-konsenja tal-pakketti transkonfini deħlin (mill-Unjoni/miż-Żona Ekonomika Ewropea (ŻEE) jew minn barra)
               Unità
               Ikkuntrattat(i) mal-mittent
               Ittrattat(i) f’isem fornitur ieħor
               Kummenti
               Numru totali ta’ pakketti deħlin (1)
               li minnhom in-numru ta’ pakketti deħ-lin minn ĠEWWA l-Unjoni/iż-ŻEE (1)
               li minnhom in-numru ta’ pakketti deħ-lin minn BARRA l-Unjoni/iż-ŻEE (1)
               Fatturat fis-servizzi tal-konsenja tal-pakketti deħlin (2)
               li minnu l-fatturat tas-servizz tal-konsenja tal-pakketti deħlin minn ĠEWWA l-Unjoni/iż-ŻEE (2)
               li minnu l-fatturat tas-servizz tal-konsenja tal-pakketti deħlin minn BARRA l-Unjoni/iż-ŻEE (2)
               Tabella 1.3. Servizzi tal-konsenja tal-pakketti transkonfini ħerġin (lejn l-Unjoni/iż-Żona Ekonomika Ewropea (ŻEE) jew ’il barra)
               Unità
               Ikkuntrattat(i) mal-mittent
               Ittrattat(i) f’isem fornitur ieħor
               Kummenti
               Għadd ta’ pakketti (1)
               li minnhom in-numru ta’ pakketti ħer-ġin lejn ĠEWWA l-Unjoni/iż-ŻEE (1)
            
            Test ta 'immaġni
            
               li minnhom in-numru ta’ pakketti ħerġin ’IL BARRA mill-Unjoni/miż-ŻEE (1)
               Fatturat totali mis-servizzi tal-konsenja tal-pakketti ħerġin (2)
               li minnu l-fatturat tas-servizz tal-konsenja tal-pakketti ħerġin lejn ĠEWWA l-Unjoni/iż-ŻEE (2)
               li minnu l-fatturat tas-servizz tal-konsenja tal-pakketti ħerġin ’IL BARRA mill-Unjoni/miż-ŻEE (2)
               Tabella 2. Numru ta’ persuni li jaħdmu mal-fornitur tas-servizzi tal-konsenja tal-pakketti matul is-sena kalendarja preċedenti, involuti fil-forniment ta’ servizzi tal-konsenja tal-pakketti fl-Istat Membru li fih huwa stabbilit il-fornitur.
               30.6.20XX
               31.12.20XX
               Kummenti
               Full-time
               Part-time
               Impjegati temporanji
               Jaħdmu għal rashom
               TOTAL
               Tabella 3. Informazzjoni dwar il-karatteristiċi tas-servizzi tal-konsenja tal-pakketti pprovduti minn sottokuntratturi tal-fornituri tas-servizzi tal-konsenja tal-pakketti (8)
               Isem is-sot-tokuntrattur
               Ġbir
               Issortjar
               Trasport
               Tqassim
               Kummenti
               Numru totali ta’ sottokuntratturi (9)
               Sottokuntrattur 1 (10)
               Sottokuntrattur 2 (5)
               Sottokuntrattur 3 (5)
               Sottokuntrattur 4 (5)
               Sottokuntrattur 5 (5)
            
            Test ta 'immaġni
            
               Tabella 4. Isem is-sottokuntratturi tal-fornituri tas-servizzi tal-konsenja tal-pakketti (11)
               Numerazzjoni tas-sottokuntratturi
               Isem is-sottokuntrattur
               Kummenti
               (…) (12)
               (…)
               Tabella 5. Kwalunkwe lista ta’ prezzijiet aċċessibbli għall-pubbliku applikabbli fl-1 ta’ Jannar ta’ kull sena kalendarja għal servizzi tal-konsenja tal-pakketti (13).
               Lista mehmuża bħala Anness .... ….
               Link(s):
               (1) Skont l-Artikolu 4(5) tar-Regolament (UE) 2018/644, l-awtoritajiet regolatorji nazzjonali jistgħu jimponu rekwiżiti tal-informazzjoni addizzjonali flimkien ma’ dawk imsemmija fl-Artikolu 4(3) ta’ dak ir-Regolament. Ir-rekwiżit li titressaq l-informazzjoni msemmija fl-Artikolu 4(3) tar-Regolament (UE) 2018/644 huwa soġġett għall-paragrafi 6 u 7 tal-Artikolu 4 ta’ dak ir-Regolament.
               (2) Skont l-Artikolu 4(3), il-formola għandha titressaq sat-30 ta’ Ġunju ta’ kull sena kalendarja.
               (3) Inkludi l-elementi ġġenerati minn attivitajiet marbutin kemm mal-pakketti standard u kemm mat-trasport tal-merkanzija ttrattati fil-fluss tal-posta tal-ittri.
               (4) Fejn l-informazzjoni mogħtija tkun ibbażata fuq stima, iddeskrivi l-bażi ta’ dik l-istima.
               (5) Agħti informazzjoni dwar is-servizzi effettivi tal-konsenja tal-pakketti pprovduti minn stabbiliment fi Stat Membru mis-sena kalendarja preċedenti (imsemmija iktar ’il fuq bħala s-“sena li għaliha qed titressaq l-informazzjoni”).
               (6) Indika f’eluf (‘000).
               (7) Indika f’eluf tal-munita nazzjonali, għajr il-VAT.
               (8) Agħti stima tan-numru ta’ sottokuntratturi li jipprovdu kwalunkwe mis-servizzi fil-katina tal-konsenja postali.
               (9) Agħti n-numru ta’ sottokuntratturi involuti f’kull pass rilevanti (l-ammont jista’ jaqbeż in-numru totali ta’ sottokuntratturi, billi wħud mis-sottokuntratturi jistgħu jipprovdu servizzi f’diversi stadji).
               (10) Agħti l-ismijiet tal-ikbar ħames sottokuntratturi, u indika liema passi tal-katina tal-konsenja jipprovdu.
               (11) Agħti informazzjoni dwar is-sottokuntratturi tul is-sena kalendarja preċendenti.
               (12) Agħti informazzjoni direttament fit-tabella, jew inkella ehmeż dokument ma’ din il-formola li jelenka s-sottokuntratturi.
               (13) Ehmeż il-lista ma’ din il-formola, u jekk il-lista hija disponibbli fuq l-Internet, agħti l-link(s).